作者:劉唐卿《白兔記》
標題:梁州序
內容:(外扮嶽節使上)掌握三軍膽氣雄，有千里威風。朝廷敕命守山東，咱不免行吾軍令。馬跨徵鞍將掛袍，柳梢枝上月兒高。將軍未掛封侯印，腰下常懸帶血刀。自家姓岳名勳，官拜節度使之職。如今四方離亂，民遭塗炭，士民荒涼。朝廷有旨，著俺招軍買馬，積草聚糧。正是"君王有難思良將，人到中年憶子孫。"左右的，與我扯起招軍旗。叫街坊上民庶，三百六十行做買賣的，願投軍者，旗下報名。(淨、醜應介)。